Elster
        
         (norsk slekt)
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Elster er en norsk slekt som stammer fra Danmark. Slekten kom til Norge med Peter Lorentzen Elster (død 1741) fra Nordborg på Als i Sønderjylland, som bygde orgel i Vår Frue kirke i Tønsberg i 1704 og senere flyttet til Strømsø utenfor Drammen. Fra hans sønner Lorentz Peter Elster (1696–1729), kjøpmann i Strømsø, og Hans Jørgen Elster (1703–1780), kjøpmann i Halden, stammer to grener av slekten.
Lorentz P. Elster var farfars farfar til forfatteren Kristian Elster d.e. (1841–1881). Hans sønn, forfatteren Kristian Elster d.y. (1881–1947) var far til forfatteren, kringkastingssjef Torolf Elster (1911–2006), som var gift med forfatteren Magli Elster (1912–1993). Deres sønn er samfunnsforskeren og filosofen Jon Elster (født 1940). Les mer i Store norske leksikon genealogi Litteratur Selmer, Ludvig W.: Stamtavle for slekten Elster i Norge, 1975